**FARSKÉ OZNAMY – filiálky NEMČICE ⦁ Farnosti Topoľčany**

**26. nedeľa v Cezročnom období**

(25.9.2022 – 2.10.2022)

▪ **Sv. omše počas týždňa v Nemčiciach a ich úmysly**:

*Streda*: 18.30 h. + Štefan Pavlík

*Piatok*: 18.30 h. + Ladislav, Anna a rodičia z oboch strán

*Nedeľa*: 09.00 h. + Ján a Anastázia Melušoví, dcéra Mária a ich rodičia

▪  **Liturgický kalendár týždňa:**

*Pondelok*: Sv. Kozmu a Damiána, mučeníkov

*Utorok*:   Sv. Vincenta de Paul, kňaza

*Streda*:   Sv. Václava, mučeníka

*Štvrtok*:   Sv. Michala, Gabriela a Rafaela, archanjelov

*Piatok*:   Sv. Hieronyma, kňaza a učiteľa Cirkvi

*Sobota*:   Sv. Terézie z Lisieux, panny a učiteľky Cirkvi

*Nedeľa*:   27. nedeľa v Cezročnom období

▪ V dnešnú nedeľu 25.9. sme tu v Nemčiciach pri sv. omši spoločne vzdávali vďaky za dary tohtoročnej úrody. Ďakujeme všetkým, ktorí produktmi úrody na výzdobu prispeli, ako i všetkým, ktorí výzdobu zaranžovali a sa o krásnu výzdobu obetavo pričinili.

▪ Stále je otvorené prihlasovanie na prijatie sviatosti birmovania pre žiakov 9. ročníka základných škôl a starší v máji/júni budúceho roka 2023. Prihlásiť sa môžu aj dospelí veriaci, ktorí sa chcú pripraviť na prijatie sviatosti birmovania či tiež 1. sv. prijímania. Prihlasovanie je do 17. októbra 2022 a to elektronicky cez farský web.

▪ Stredná zdravotnícka škola sv. Vincenta de Paul v Topoľčanoch v deň svojho patróna, teda v utorok 27.9. si za prítomnosti pána biskupa bude pripomínať 70. výročie svojho založenia a 30. výročie cirkevnej školy. K obom výročiam srdečne blahoželáme!

▪ Na prvú sobotu 1.10. po sv. omši, ktorá je o 8.00 hod. vo farskom kostole v Topoľčanoch, bude mariánske večeradlo.

▪ Od soboty 1.10. začíname mesiac október, ktorý je ružencovým mesiacom. Povzbudzujeme k modlitbe ruženca tak v kostoloch ako i v rodinách. Pokiaľ sa nejaká skupina, hnutie, spoločenstvo alebo prvoprijímajúce deti či birmovanci zorganizujú, môžu si dohodnúť termín ich predmodlievania sa v kostole pred sv. omšou. Pri modlitbe posvätného ruženca možno za obvyklých podmienok získať odpustky.

▪ Televízia Lux vyhlasuje súťaž amatérskych filmárov na tému: *Môj učiteľ*. Podrobnosti o súťaži sú zverejnené prostredníctvom plagátu v kostolnej výveske.